### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 16. november 2022 har vedtaget Magistratens foranstående indstilling af 7. november 2022.

###

Attraktive og bæredygtige rammer for livet i [adresse].

### Resume

Gennem et Aarhusbillede og otte pejlemærker sætter Politik for Bykvalitet og Arkitektur retning for de bymæssige og arkitektoniske værdier, byrådet ønsker at fremme. Politikkens grundambition er, at den fortsatte byudvikling skal bidrage til at skabe livskvalitet igennem attraktive og bæredygtige rammer for livet i [adresse]. Politikken består af tre dele:

• Del 1: Politikkens afsæt – herunder forudsætninger og udfordringer

• Del 2: Politikkens vision – ”Aarhusbilledet” og otte pejlemærker

• Del 3: Værktøjer – der understøtter arbejdet med politikken

Politikken bygger på en omfattende dialogproces, hvor udkast til indhold og format løbende er blevet delt og drøftet.

Forslag til politikken var i offentlig høring fra den 1. juni til den 22. august 2022. Der indkom 27 høringssvar. Overordnet bekræfter høringssvarene positivt politikkens ambitioner, men de har også givet anledning til en række tilpasninger.

Politikken indstilles til endelig vedtagelse med de ændringer, der er beskrevet i bilag 2..

### Beslutningspunkter

Det indstilles:

At 1) Politik for Bykvalitet og Arkitektur vedtages med de ændringer, der er beskrevet i bilag 2.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 07-11-2022

Zehnia Clausen: 5

Fremsendes til [adresse] med bemærkning, at Magistraten i mødet den 7. november 2022 anbefaler, at byrådet tiltræder Magistratsafdelingen for Teknik og Miljøs indstilling af 24. oktober 2022.

Stig Holst tog forbehold.